Petter Framgutt

Petter Framgutt var en norsk tegneserie som ble tegnet av kunstner og illustratør Tore Deinboll. 

I 1937 utlyste Arbeidermagasinet («Magasinet for alle») Norges første tegneseriekonkurranse. Deinboll vant en overlegen seier og fikk tegne serien Petter Framgutt. Ideen med denne serien var at den skulle være verdens første sosialistiske tegneserie. Serien besto av 50 helsider, og utkom ukentlig med en helside i Arbeidermagasinets lørdagstillegg gjennom kalenderåret 1938.

Petter Framgutt spilte en rolle i debatten om klassesamfunnet. Serien tok sterk avstand fra datidens oppblomstrende fascisme. 

Kategori:Tegneseriefigurer
Kategori:Norske tegneserier 
Kategori:Sosialisme
Kategori:Fascisme
Kategori:Introduksjoner i 1938
Kategori:1938 i Norge